
     REPUBLIKA HRVATSKA
     TRGOVAČKI SUD U OSIJEKU
                                                                      


U   I M E   R E P U B L I K E   H R V A T S K E 
R J E Š E N J E

	

	Trgovački sud u Osijeku, po sucu Jadranki Herman, kao stečajnom sucu, povodom prijedloga FINA Regionalni centar Osijek, Podružnica Osijek, Lorenza Jegera 3, za otvaranje stečajnog  postupka nad dužnikom  ARI-LU j.d.o.o. za proizvodnju, usluge i trgovinu Osijek, Lošinjska 47, MBS 030154301, OIB 55803746158, dana 24. listopada 2017. 
                                    


r i j e š i o   j e
	

ODBACUJE se prijedlog za otvaranje stečajnog postupka nad dužnikom ARI-LU j.d.o.o. za proizvodnju, usluge i trgovinu Osijek, Lošinjska 47, MBS 030154301, OIB 55803746158.


Obrazloženje


Predlagatelj FINA je dana 13. srpnja 2017. podnijela ovom sudu prijedlog za otvaranje stečajnog postupka nad dužnikom ARI-LU j.d.o.o. za proizvodnju, usluge i trgovinu Osijek, Lošinjska 47, temeljem odredbe članka 110. stav 1. Stečajnog zakona (Narodne novine 71/15).

	U prijedlogu navodi da je na dan 11. srpnja  2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 25.953,98 kn, u koji iznos je uračunata i kamata i naknada FINE za provedbe ovrhe na novčanim sredstvima dužnika. Nadalje navodi da dužnik ima četiri zaposlena  radnika.

	Dostavlja popis računa i oročenih novčanih sredstava dužnika na dan 11. srpanj 2017. godine. 

Dana 24. listopada 2017. godine zakonska zastupnica dužnika u spis je dostavio potvrdu o blokadi računa i novčanih sredstava dužnika iz koje potvrde je razvidno da na dan izdavanja iste potvrde nepodmirene obveze dužnika iznose 0,00 kn.

Kako je uvidom u potvrdu FINE RC Osijek Podružnica Osijek od 24. listopada 2017.  godine utvrđeno  da  žiro račun  dužnika  na dan 24. listopad 2017. godine nije blokiran, dužnik nema nepodmirenih obveza na dan izdavanja iste potvrde, te kod dužnika nije ostvaren stečajni razlog predviđen člankom 5. Stečajnog zakona (Narodne novine 71/15): nesposobnost za plaćanje, to je prijedlog za otvaranje stečajnog postupka valjalo odbaciti kao nedopušten.


                                               U Osijeku 24. listopad 2017.   


Zapisničar:      
Maja Kocijan

                                                                                  		    STEČAJNI SUDAC
								       Jadranka Herman


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Predlagatelj - FINA RC Osijek Podružnica Osijek, Lorenza Jegera 3
1. dužnik - ARI-LU j.d.o.o. za proizvodnju, usluge i trgovinu Osijek, Lošinjska 47
1. e-oglasna ploča suda 
1. rj. odbacivanjem
1. kal. 24/11

